open-index/open-wikipedia-markdown huggingface dataset:
Aaro Chrons

**Aaro Chrons** (s. 18. huhtikuuta 2005 Jyväskylä) on suomalainen jääkiekkoilija, joka edustaa SM-liigajoukkue Pelicansia. Hän on pelipaikaltaan keskushyökkääjä. Chronsilla on juniorisopimus ja hän on pelannut pääasiassa seuran U20-joukkueessa.

## Ura
### Seuraura
Chrons on Diskoksen kasvatti. Hän siirtyi juniorina sittemmin JYPiin. Chrons voitti kaudella 2022–2023 seuran U18-joukkueen sisäisen piste- ja syöttöpörssin tehoilla 22+36=58, joilla hän sijoittui U18 SM-sarjan pistepörssissä viidenneksi.

Kaudeksi 2024–2025 Chrons siirtyi Pelicansin U20-joukkueeseen. Hän oli tehoilla 15+28=43 joukkueen paras syöttäjä ja toiseksi paras pistemies Joonas Paqvalinin jälkeen. Chrons valittiin U20 SM-sarjan toiseen tähdistökentälliseen. Hän teki Pelicansin SM-liigajoukkueessa miesten pääsarjadebyyttinsä Mestarien liigan alkulohkon päätöskierroksella 16. lokakuuta 2024 ranskalaista Dragons de Rouenia vastaan. Chrons merkittiin joukkueen kolmossentteriksi laidoilleen Miika Roine ja Adam Bareš. Chrons sai ottelussa jääaikaa 12.29 minuuttia ja hänelle merkittiin Pelicansin 10–1-voitossa teholukema +2. SM-liigassa Chrons pelasi viisi runkosarjaottelua ilman tehopisteitä. Hän teki liigadebyyttinsä teki 28. joulukuuta 2024 vieraissa Vaasan Sportia vastaan. Chrons merkittiin Pelicansin nelosketjun vasempaan laitaan Konsta Hirvosen ja Adam Barešin viereen. Hän sai ottelussa jääaikaa 5.48 minuuttia.

Chrons teki SM-liigauransa avausmaalin kauden 2025–2026 seitsemännessä ottelussaan 26. marraskuuta 2025 siirretyn rangaistuksen aikana entistä seuraansa JYPiä vastaan. Hänen osumansa jäi Pelicansin 3–1-voittoon päättyneen ottelun voittomaaliksi. Taavi Vartiainen valitsi Chronsin ottelun Alumnien tähtien ykköstähdeksi.

### Maajoukkueura
Chrons on pelannut neljä nuorten maaottelua.

## Tilastot

## Lähteet
*
*
*

### Viitteet
Jasper Lattu

**Jasper Olavi Lattu** (s. 20. lokakuuta 2005 Lahti) on suomalainen jääkiekkomaalivahti, joka edustaa SM-liigajoukkue Pelicansia. Hän pelaa pääasiassa seuran U20-joukkueessa.

## Ura
Lattu on Pelicansin kasvatti. Hän aloitti jääkiekkoilun noin yhdeksänvuotiaana. Lattu pelasi yhden kauden kenttäpelaajana, jonka jälkeen hän siirtyi maalivahdiksi. Kaudella 2023–2024 Lattu puki SM-liigaan 29. helmikuuta 2024 pelattuun vierasotteluun Tapparaa vastaan, jolloin Pelicansin maalinsuulla torjui liigadebyyttinsä tehnyt Niklas Nikkilä. Pelicansin maalivahtiosastolta oli sivussa niin Jasper Patrikainen, Niklas Kokko kuin Johan Gustafsson. Lattu ei saanut ottelussa kuitenkaan peliaikaa.

Kaudella 2024–2025 Lattu teki Pelicansin SM-liigajoukkueessa miesten pääsarjadebyyttinsä Mestarien liigan alkulohkon päätöskierroksella 16. lokakuuta 2024 ranskalaista Dragons de Rouenia vastaan. Hän torjui joukkueen 10–1-voittoon päättyneessä ottelussa 15 kertaa. Lattu puki kauden aikana SM-liigassa 11 runkosarjaotteluun, mutta hän ei saanut kuitenkaan peliaikaa. Lattu pelasi kautensa lähes kokonaan Pelicansin U20-joukkueessa. Hän torjui U20 SM-sarjan runkosarjassa 36 ottelussa 24 voittoa ja viisi nollapeliä, joilla Lattu voitti sekä sarjan voitto- että nollapelitilaston.

## Muuta
Latun isoveli Niklas pelaa hyökkääjänä Suomi-sarjajoukkue Lempäälän Kisassa. Veljesten jo edesmennyt isä Ari-Pekka Lattu oli aitajuoksija, joka sijoittui vuoden 2005 yleisurheilun MM-kilpailuissa 400 metrin aitajuoksussa sijalle 19.

Jasper Lattu valmistui ylioppilaaksi Lahden lyseosta keväällä 2024. Hän on maininnut esikuvakseen Juuse Saroksen, johon Lattu on myös verranut pelityyliään.

## Tilastot

## Lähteet
*
*

### Viitteet
Pasquale Lattuneddu

**Pasquale Lattuneddu** (s. 18. elokuuta 1956) on italialainen liikemies ja entinen Formula One Groupin (FOM) operatiivinen johtaja. Hänet tunnettiin parhaiten Bernie Ecclestonen oikeana kätenä.

Vuonna 2015 hänet valittiin Formula 1:n 20. vaikutusvaltaisimmaksi henkilöksi.

## Lähteet
Tanja Bauer

**Tanja Bauer** (s. 22. huhtikuuta 1969) on itävaltalainen urheilutoimittaja. Hän on haastatellut ja juontanut Formula 1 -kilpailuja Sky Deutschland -TV-kanavalla vuosina 2001–2017. Hän aloitti uransa ORF-kanavalla ja hänen ensimmäinen kilpailunsa oli Itävallan Grand Prix 1997.

## Lähteet

## Aiheesta muualla
* Tanja Bauer - kotisivut
Jesse Hietanen (jääkiekkoilija)

**Jesse Hietanen** (s. 20. heinäkuuta 2005 Hämeenkyrö) on suomalainen jääkiekkopuolustaja, joka edustaa SM-liigajoukkue Tampereen Ilvestä. Hietasella on juniorisopimus ja hän on pelannut pääasiassa seuran U20-joukkueessa.

## Ura
Hietanen on Hämeenkyrön Hokkareiden kasvatti. Hän siirtyi juniorina sittemmin Tapparaan, josta Hietanen siirtyi kaudeksi 2021–2022 Rauman Lukon U18-joukkueeseen. Kaudeksi 2022–2023 hän palasi Tapparaan ja siirtyi seuran U18-joukkueeseen. Kaudeksi 2023–2024 Hietanen siirtyi Tampereen Ilveksen U20-joukkueeseen.

Kaudeksi 2024–2025 Hietanen nimettiin Ilveksen U20-joukkueen kapteeniksi. Hän teki miesten pääsarjadebyyttinsä Mestarien liigan alkulohkon päätöskierroksella 15. lokakuuta 2024 ruotsalaista Växjö Lakersia vastaan, kun jatkomahdollisuutensa menettänyt Ilves peluutti ottelussa kaikkiaan kuutta ensikertalaista. Hietanen merkittiin joukkueen kakkospuolustajapariin Arttu Pellin viereen. Hän sai ottelussa jääaikaa 14.25 minuuttia ja Hietaselle merkittiin teholukema +1.

Kesällä 2025 Hietanen liittyi Ilveksen SM-liigajoukkueen harjoitusrinkiin. Hän aloitti kauden 2025–2026 U20-joukkueessa. Hietanen teki SM-liigadebyyttinsä 18. lokakuuta 2025 vieraissa Turun Palloseuraa vastaan. Hän nousi Ilveksen kokoonpanoon, kun John Nyberg joutui pelikieltoon. Hietanen merkittiin joukkueen seitsemänneksi puolustajaksi. Hietanen sai ottelussa jääaikaa 6.59 minuuttia.

## Tilastot

## Lähteet
*
*

### Viitteet
Aapo Krook

**Aapo Aimo Antero Krook** (s. 28. helmikuuta 2004 Karstula) on suomalainen jääkiekkohyökkääjä, joka pelaa Mestis-joukkue KeuPa HT:ssä. Hän laukoo oikealta.

## Ura
Krook on Karstulan Kivan kasvatti. Hän siirtyi 14-vuotiaana JYPiin kaudeksi 2018–2019. Kaudella 2019–2020 Krook oli tehoilla 17+15=32 C-nuorten SM-karsinnoissa joukkueensa paras pistemies ja hän jakoi JYPin sisäisen maalipörssin voiton Viljami Kivipellon kanssa. Kauden 2022–2023 Krook aloitti Savonlinnan Pallokerhon U20 Mestisjoukkueessa, mutta hän siirtyi kesken kauden kuitenkin pelaamaan U20 SM-sarjaa Mikkelin Jukureihin. Kaudeksi 2023–2024 Krook siirtyi Tampereen Ilveksen U20-joukkueeseen.

Kaudella 2024–2025 Krook oli Ilveksen U20-joukkueen paras maalintekijä 12 osumallaan. Hän teki seuran SM-liigajoukkueessa miesten pääsarjadebyyttinsä Mestarien liigan alkulohkon päätöskierroksella 15. lokakuuta 2024 ruotsalaista Växjö Lakersia vastaan, kun jatkomahdollisuutensa menettänyt Ilves peluutti ottelussa kaikkiaan kuutta ensikertalaista. Krook merkittiin heti joukkueen ykkösketjun oikeaan laitaan Samu Baun ja Ondřej Kosin viereen. Hän sai ottelussa jääaikaa 12.23 minuuttia.

Elokuussa 2025 Krook siirtyi koesopimuksella Mestiksen nousijajoukkue Nokian Pyryyn. Hän ei pelannut siellä kuitenkaan otteluakaan. Marraskuussa Krook siirtyi loppukauden 2025–2026 kattavalla sopimuksella KeuPa HT:hen. Hän pelasi siellä tulokaskautensa aikana 24 runkosarjaottelua tehopistein 4+4=8.

## Muuta
Krook valmistui merkonomiksi Etelä-Savon ammattiopistosta keväällä 2024.

## Tilastot

## Lähteet
*
*
*

### Viitteet
Aarne Aulanko

**Aarne Armas Aulanko** vuoteen 1906 **Ahlman** (8. elokuuta 1885 Keuruu – 17. syyskuuta 1949 Sääksmäki) oli suomalainen opettaja, kansanopiston johtaja ja toimittaja.

Aulangon vanhemmat olivat kanttori Karl Arvid Ahlman ja Josefiina Wilhelmiina Enqvist. Hän avioitui 1916 Aino Irene Nurmisen kanssa. Aulanko tuli ylioppilaaksi Jyväskylän klassillisesta lyseosta 1904 ja valmistui filosofian kandidaatiksi ja maisteriksi 1915. Hän opiskeli myös Berliinin yliopistossa 1908. Aulanko oli Päivölän kansanopiston opettaja ja vt. johtaja 1912–1914 sekä 1915 ja vakinainen johtaja 1916–1919 ja vuodesta 1926. Pellervo-seuran kirjallisena sihteerinä Aulanko toimi 1919–1921, Suomen osuuskauppakoulun opettajana 1921–1926, *[[Aamulehti|Aamulehden]]* toimittajana 1915–1916 ja Päivölän maamieskoulun opettajana 1912–1914, 1916–1919 ja vuodesta 1926. Hänellä oli myös useita luottamustehtäviä, mukaan lukien Sääksmäen kunnanvaltuston varapuheenjohtajuus 1930–1932. 

## Lähteet
Maxar Technologies

**Maxar Technologies Inc.** oli yhdysvaltalainen yhtiö, joka suunnitteli ja valmisti avaruustekniikkaa, erityisesti satelliitteja ja niihin liittyviä palveluita eri tarkoituksiin.

## Historia
Maxar Technologies syntyi vuonna 2017, kun kanadalainen MacDonald, Dettwiler and Associates osti DigitalGloben. Uusi yhdistynyt yhtiö nimettiin Maxar Technologiesiksi. Yhtiö listattiin sekä New Yorkin että Toronton pörsseihin. Maxarin kotipaikaksi tuli Westminster Coloradossa, Yhdysvalloissa.

Maxar sai julkisuutta vuonna 2022, kun sen julkaisemat satelliittikuvat paljastivat tietoja Venäjän hyökkäyksestä Ukrainaan. Maxarin satelliittikuvia on käytetty paljon tiedusteluun ja sotatilanteen analysoimiseen. Yhdysvaltain puolustushallinto ja tiedustelupalvelut ovat Maxarin asiakkaita, sillä Maxar tarjoaa satelliiteillaan tärkeän osan tiedusteluun käytettävistä satelliittikuvista.

Pääomasijoitusyhtiö Advent International osti Maxarin toukokuussa 2023 6,4 miljardin dollarin hinalla. Syksyllä 2023 Maxar hajotettiin kahteen yksikköön, Maxar Space Infrastructureen ja Maxar Intelligenceen. Space Infrastructure keskittyy satelliitteihin ja Intelligence tiedusteluun. Yhtiöt saivat omat toimitusjohtajansa.

Maxar lopetti Ukrainalta pääsyn yhtiön satelliittikuviin maaliskuun alussa 2025, koska Yhdysvaltain presidentti Donald Trumpin hallinto lopetti tiedustelutiedon antamisen Ukrainalle ja halusi näin painostaa maata rauhanneuvotteluihin Vladimir Putinin kanssa. Tiedustelutiedon antamista jatkettiin kuitenkin pian, ja raportoidusti pääsy Maxarin kuviin palautettiin Ukrainalle 12. maaliskuuta mennessä.

Maxar lopetti syksyllä 2025, kun vuonna 2023 omiksi yrityksikseen irrotetut osastot uudelleenbrändättiin. Maxar Space Systemsistä syntyi Lanteris Space Systems ja Maxar Intelligencestä Vantor. Lanteris keskittyy avaruuskaluston suunnitteluun ja rakentamiseen, Vantor puolestaan satelliittikuviin ja esimerkiksi tiedusteluun liittyviin sovelluksiin.

## Lähteet

## Aiheesta muualla
* Yhtiön omat sivut
Aasianmetsäkauris

**Aasianmetsäkauris** eli **siperianmetsäkauris** (*Capreolus pygargus*) on pienikokoinen hirvieläinten laji.
Sitä pidettiin aiemmin metsäkauriin alalajina, mutta nykyisin sen katsotaan olevan oma, erillinen lajinsa.

## Ulkonäkö ja koko
Aasianmetsäkauriin turkki vaihtaa väriään vuodenajan mukaan: kesällä se on intensiivisemmän punaruskea, talvella vaaleampi. Vasojen turkkia peittävät vaaleat pilkut. Aikuisen säkäkorkeus on 84–95 cm, vartalon pituus 125–145 cm. Häntä on muutaman sentin mittainen töpö. Aikuinen uros painaa 35–50 kg, naaras on hiukan kevyempi.

## Levinneisyys ja elinympäristö
Aasianmetsäkaurista tavataan Kiinassa, Kazakstanissa, Etelä- ja Pohjois-Koreassa, Mongoliassa ja Venäjällä.

Aasianmetsäkauriit elävät  erityyppisissä lehti- ja sekametsissä ja metsäaroilla. Se pyrkii hyödyntämään alueita, joilla on runsaasti nurmipeitettä, jolla se laiduntaa. Vuoristossa sitä esiintyy jopa 3&nbsp;300 metrin korkeudella. Joillakin alueilla aasianmetsäkauriit siirtyvät alueelta toiselle vuodenaikojen mukaan. Amurin alueella ne vaeltavat joka vuosi talvehtimisalueelta kesälaitumilleen jopa 200 km:n matkan.

## Käyttäytyminen ja elintavat
Aasianmetsäkauris on arka ja aktiivisimmillaan öiseen aikaan. Kesällä kauriit elävät yksittäin, naaraat pienten poikastensa kanssa, mutta talvella ne muodostavat sekaryhmiä, joissa on jopa 20–30 yksilöä. Vuodenaikaisvaelluksella ryhmäkoko voi kasvaa jopa 500 yksilöön. 

Kiima-aikana urokset puolustavat reviiriään. Laji on heikosti polygyninen eikä muodosta haaremia. Parittelu tapahtuu heinäkuun puolivälistä syyskuun puoliväliin. Poikaset syntyvät touko-kesäkuussa, naaraat synnyttävät yhden tai kaksi vasaa (harvemmin jopa neljä). Sukukypsyys saavutetaan 13 kuukauden iässä ja aikuiset elävät 10–12 vuotta.

## Lähteet
Maximilian Teuffel

**Maximilian Teuffel* von Güntersdorf** (k. 17. syyskuuta 1631) oli saksalainen upseeri, joka kuului vanhaan 1300-luvulle asti periytyvään Teuffelin (Teuffel, Teufel) aatelissukuun. Hän oli protestantti, joka palveli Ruotsin armeijassa kolmikymmenvuotisen sodan aikana kuningas Kustaa II Aadolfin alaisuudessa vuosina 1624–1631. Ennen siirtymistään Ruotsin palvelukseen Teuffel palveli Ferdinand II:n keisarillisessa katolisessa armeijassa.

**Etunimi voi olla kirjoitettuna myös Maksimilian ja sukunimi Teufel*

## Taistelut ja sotilasura

### Toinen Puolan sota
Teuffelista tuli saksalaisen 1 073 miehen rykmentin päällikkö ja hän osallistui heidän kanssaan Wallhofin taisteluun vuonna 1626. Samana vuonna hänelle annettiin tehtäväksi yhdessä eversti Streiffin kanssa (Streiff tunnetaan siitä, että hän myi samannimisen hevosen Kustaa II Aadolfille) rekrytoida suuri määrä jalkaväkeä ja ratsuväkeä Saksaan. Puolalainen kenraali Stanisław Koniecpolski kuitenkin hajotti suuren osan näistä yhteensä noin 4 000 miehen joukosta Czarnen taistelussa huhtikuussa 1627, jolloin Teuffel vangittiin. Hänet vaihdettiin takaisin vapaaksi vuonna 1628 ja osallistui kenttämarsalkka Herman Wrangelin johtamana kunniakkaaseen voittoon Górznon taistelussa 2. helmikuuta 1629. 

### Kolmikymmenvuotinen sota
Górznonin taistelun jälkeen Teuffelista tuli hovirykmentin, myöhemmin kuuluisan "Keltaisen prikaatin" (Keltainen rykmentti), päällikkö. Seuraavien kahden vuoden aikana hän osallistui merkittävällä tavalla useisiin hyökkäyksiin ja taisteluihin (Falkenbergin taistelu marraskuu 1630, Greifenhagenin taistelu joulukuu 1630 , Demminin piiritys, Frankfurt an der Oderin taistelu huhtikuu 1631, Werbenin taistelu heinäkuu 1631) johtaen joukkojaan Kustaa II Aadolfin mukana kohti Breitenfeldiä vuonna 1631.

Breitenfeldin taistelussa 17. syyskuuta 1631 Teuffel johti Ruotsin armeijan keskustaa. Taistelun aikana, kun hän oli toteuttamassa kuninkaan käskyä, Teuffel kuoli luotiin.

## Lähteet
*
Oregoninomenapuu

**Oregoninomenapuu** (*Malus fusca*) on ruusukasvien (Rosaceae) heimoon, omenapuiden (*Malus*) sukuun kuuluva kasvilaji.

Oregoninomenapuu on yleensä monirunkoinen pensas tai pieni puu, joka kasvaa yleensä enintään noin kymmenen metriä korkeaksi, joskus korkeammaksikin. Lehtiasento on vuorottainen ja lehdet ovat 3–10 cm pitkiä, ruodillisia, suurin piirtein soikeita, teräväkärkisiä ja sahalaitaisia. Lehtiruodit ovat 2,5–4 cm pitkiä. Yläpinnoiltaan lehdet ovat tumman- tai kellanvihreitä ja alapinnoiltaan vaaleampia, mutta molemmin puolin karvaisia. Kukat sijaitsevat pystyissä rykelmissä. Kukat ovat halkaisijaltaan noin 2 cm, ja niissä on viisi valkoista tai joskus vaaleanpunaista terälehteä. Hedelmänä oleva omena on pieni, noin 1–2 cm pitkä ja yleensä halkaisijaansa pidempi. Omenoiden väri vaihtelee keltavihreästä punaiseen ja ne ovat syötäviä, joskin happamia.

Oregoninomenapuu kasvaa luontaisena Pohjois-Amerikan länsirannikolla Alaskan eteläosista Kalifornian pohjoisosiin yltävällä alueella merenpinnan tasosta noin 300 metrin korkeuteen asti. Lajia tavataan yleensä purojen varsilla tai muilla kosteilla kasvupaikoilla.

Koristekasvina oregoninomenapuu sopii kasvatettavaksi kostealla kasvupaikalla täydessä auringon valossa tai puolivarjossa.

## Lähteet
* Oregon State University: Landscape Plants: ''Malus fusca'' 
### Viitteet

## Aiheesta muualla
* Laji.fi: Oregoninomenapuu (''Malus fusca'')
* Arboretum Mustila: ''Malus fusca'' (''Malus diversifolia'') – oregoninomenapuu
Kuukkanen

**Kuukkanen** voi tarkoittaa:

## Sukunimenä
*Anneli Kuukkanen (s. 1955), kilpakävelijä
*Toivo J. Kuukkanen (1886–1978), poliitikko ja Suomen Metallityöväen Liiton perustajajäsen
*Topias Kuukkanen (s. 1992), koripalloilija
*Viljo Kuukkanen (1917–2001), poliitikko ja ammattiyhdistysjohtaja

## Vesistöjä
*Iso-Kuukkanen, järvi Jyväskylän ja Laukaan rajalla

## Katso myös
*Kuukka
Täplähieta-ahven

**Täplähieta-ahven** (*Pseudopercis semifasciata*) on hieta-ahveniin kuuluva kalalaji. Lajia tavataan Atlantin lounaisosista.

## Koko ja ulkonäkö
Täplähieta-ahven voi suurimmillaan kasvaa noin metrin mittaiseksi. Ruumiinrakenteeltaan laji on pitkänomainen ja tukevahko. Pää on lyhytkuonoinen ja voimakas. Kalan selkä- ja peräevät ovat hyvin pitkät ja pyrstöevä on lähes tasakärkinen. Täplähieta-ahvenen selkä on siniseen tai violettiin vivahtava, kyljet ruskeat ja vatsa vaalea. Ruumiissa on kuusi tummanruskeaa juovaa ja useita soikeita ruskeita tai punaisia täpliä. Pyrstöevän tyvessä on musta täplä. 

## Levinneisyys ja elintavat
Täplähieta-ahventa esiintyy Brasilian eteläosista Patagoniaan. Se elää hiekka- tai kivikkopohjaisilla alueilla rannikon tuntumasta aina 400 metrin syvyyteen. Lajin ravintoa ovat kalat, äyriäiset ja nilviäiset. 

Täplähieta-ahven on merkittävä ruokakala, jota kalastetaan verkoilla ja pitkäsiimalla.

## Lähteet
Evangelical Christian Publishers Association

**Evangelical Christian Publishers Association** (lyh. **ECPA**) on vuonna 1974 perustettu kansainvälinen yleishyödyllinen etujärjestö. Järjestö koostuu yrityksistä, jotka osallistuvat kristillisen sisällön julkaisemiseen ja jakeluun maailmanlaajuisesti. ECPA tarjoaa jäsenilleen verkostoitumista, koulutusta, tietoa ja edunvalvontaa. Järjestön puheenjohtaja on Jeff Crosby.

Järjestön tarkoitus on varustaa jäseniään, jotta he voivat tehdä tunnetuksi kristillistä sanomaa. Järjestö pyrkii parantamaan alan pääsyä markkinoille, tietoisuutta, koulutusta, asiantuntemusta ja konsultointia, tietoa ja tarjota vertaistukea. Järjestö edustaa maailmanlaajuisesti 280 evankelisen kristillisen kirjallisuuden kustantajaa.

## Palkinnot
ECPA jakaa säännöllisesti palkintoja ja tunnustuksia eri kategorioissa:
* **[[Kristillinen kirjallisuuspalkinto]]** jaetaan 12:ssa tietokirjallisuuden kategoriassa.
* **[[Christy-palkinto]]** jaetaan 9:ssä kaunokirjallisuuden kategoriassa
* **Amplify-palkinto** jaetaan Christy-palkinnon ehdokkaille.
* **Top Shelf Book-palkinto** jaetaan parhaille kirjojen ja Raamattujen muotoilulle.
* **Milestone Sales-palkinnolla**tunnustetaan merkittävät myyntisaavutukset
* **Kristilliset bestseller-listat** julkaistaan kuukausittain 15 kategoriassa.

Tämän lisäksi ECPA julkaisee ReadGoodBooks.com-sivustolla alan myydyimpiä ja palkituimpia teoksia.

## Katso myös
* Kristilliset kustantajat

## Lähteet
Kaivantopuisto

**Kaivantopuisto** () on puisto Helsingin Jakomäessä. Se sijaitsee Lahdenväylän ja Porvoonväylän liittymän koillispuolella. Puisto on saanut nimensä alueella sijaitsevien ensimmäisen maailmansodan aikaisten kaivantojen mukaan. Kaivantopuistossa on korkea kallio ja nuotiopaikka.

## Lähteet
Nordre Ålin kirkko

**Nordre Ålin kirkko** () on Lillehammerin kunnassa Norjassa sijaitseva puukirkko vuodelta 1994.
## Lähteet

## Aiheesta muualla
Vestre Molandin kirkko

**Vestre Molandin kirkko** () on Lillesandin kunnassa Norjassa sijaitseva kirkko 1100-luvulta. Alun perin kivinen pitkäkirkko muutettiin 1700-luvulla puulaajennuksella ristikirkoksi.
## Lähteet

## Aiheesta muualla
Kristillinen kirjallisuuspalkinto

**Kristillinen kirjallisuuspalkinto** (,  aik. **Gold Medallion Book Award**) on  korkealaatuiselle kristilliselle kirjallisuudelle myönnetty palkinto. Palkinto on yksi alan vanhimmista ja arvostetuimmista. Palkinnon myöntää Evangelical Christian Publishers Association. Kristillinen kirjallisuuspalkinto myönnetään 12 kategoriassa: Raamattu, Raamatun hakuteokset, raamatuntutkimus, palvelutyön apuvälineet, elämäkerrat ja muistelmat, kristillinen elämä, usko ja kulttuuri, hartaus ja lahja, lastenkirjallisuus, nuorten kirjallisuus sekä uusi kirjailija. Lisäksi ehdokkaiden joukosta valitaan yksi vuoden kristillinen kirja.

Kristillinen kirjallisuuspalkinto on myönnetty vuodesta 1978 lähtien. Kunkin kategorian voittaja julkistetaan ja palkitaan ECPA:n palkintojuhlassa, joka järjestetään ECPA:n johtajien huippukokouksen yhteydessä vuosittain keväällä. Palkinto tunnettiin vuosina 1978–2005 nimellä *Gold Medallion Book Award*.

## Palkitut

## Katso myös
* Vuoden kristillinen kirja

## Lähteet
Fetin kirkko (Lillestrøm)

**Fetin kirkko** () on Lillestrømin kunnassa Norjassa sijaitseva puinen pitkäkirkko vuodelta 1890.
## Lähteet

## Aiheesta muualla
Dalenin kirkko

**Dalenin kirkko** voi tarkoittaa seuraavia:

* Dalenin kirkko, kirkko Folldalin kunnassa Norjassa
* Dalenin kirkko, kirkko Lillestrømin kunnassa Norjassa
Frognerin kirkko

**Frognerin kirkko** voi tarkoittaa seuraavia Norjassa sijaitsevia kirkkoja:

* Frognerin kirkko Lierissä
* Frognerin kirkko Lillestrømissä
* Frognerin kirkko Oslossa
* Frognerin vanha kirkko Lillestrømissä
Lainsäädäntötutkimus

**Lainsäädäntötutkimus** on kokoava nimitys tutkimussuuntauksille, joiden kohteena on lainsäädäntö instituutiona tai jokin yksittäinen säädöshanke. Lainsäädäntötutkimuksen kohteena eivät ole yksinomaan lait vaan se kattaa myös muunlaisiin sääntelyinstrumentteihin ja vielä laajemmin yhteiskunnan ohjaamiseen ylipäätänsä kohdistuvan tutkimuksen. Kansainvälisesti tällaisesta tutkimuksesta käytetään nimitystä **regulaatio-** eli **sääntelytutkimus**.

Lainsäädäntötutkimus jakautuu tutkimuskohteen mukaan kahteen lohkoon. Ensinnäkin voidaan tutkia lainsäädäntöä yleisesti, ilmiönä ja instituutiona. Tällöin ollaan kiinnostuneita yksittäistä säädöstä laajemmista kysymyksistä, kuten sääntelyn määrästä ja sen kehityksestä, sääntelyn kansainvälistymisestä, julkisen ja ns. yksityisen sääntelyn suhteesta, lainvalmistelutoiminnasta sekä sääntelyn erilaisten vaihtoehtoisten keinojen kehityspiirteistä. Toiseksi voidaan tutkia yksittäisiä lakeja tai muita säädöksiä. Tällöin huomio kohdistuu kyseisen säädöksen elinkaaren osiin, kuten lainvalmisteluvaiheeseen, päätöksentekoon säädöksestä ja säädöksen vaikutuksiin. Valtaosa lainsäädäntötutkimuksesta on yksittäisiin säädöksiin kohdistuvaa tutkimusta.

Lainsäädäntötutkimus on monitieteinen ala. Lainsäädännön tutkimisessa voidaan hyödyntää useiden eri tieteenalojen, kuten oikeustieteen, politiikan tutkimuksen, taloustieteen, hallintotieteen ja sosiologian, lähestymistapoja, menetelmiä ja teoreettista välineistöä.

Kansainvälisesti lainsäädäntötutkimus on löyhästi institutionalisoitunut, ja sitä harjoitetaan useiden eri tieteenalojen yhteydessä. Suomessa lainsäädäntötutkimus on keskittynyt etenkin Kriminologian ja oikeuspolitiikan instituuttiin ja Itä-Suomen yliopistoon, mutta sitä harjoitetaan useissa muissakin tutkimusyksiköissä. Itä-Suomen yliopistossa on Suomen ainoa lainsäädäntötutkimuksen professuuri, ja yliopistossa on myös opetettu lainsäädäntötutkimusta maisteriopintojen pääaineena vuodesta 2009 asti. Aiemmin Turun yliopistossa oli lainsäädäntötutkimuksen professuuri vuosina 2004–2009.

## Lähteet
* 
* 

### Viitteet
Kaisa Tammi

**Kaisa Tammi** (s. 21. elokuuta 1970 Nokia) on entinen Vanajan vankilan johtaja ja nykyinen Hämeenlinnan rikosseuraamuskeskuksen johtaja.  Koulutukseltaan hän on psykologi. Vuonna 2023 Tammi sai Suomalaisen naisliiton Minna-palkinnon.

Tammi asuu Hämeenlinnassa ja hänellä on kaksi tytärtä. 

## Julkaisut
*

## Lähteet
Årstad

**Årstad** on taajama Falkenbergin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 280 asukasta vuonna 2021.

## Lähteet

## Aiheesta muualla
Strømmenin kirkko

**Strømmenin kirkko** () on Lillestrømin kunnassa Norjassa sijaitseva kivinen pitkäkirkko vuodelta 1929.
## Lähteet

## Aiheesta muualla
CAC Wirraway

**CAC Wirraway** eli CA-16 on australialainen harjoitushävittäjä, jota saatettiin käyttää myös sotilastoimiin eri lentotehtävissä. Valmistaja oli vuonna 1936 perustettu Commonwealth Aircraft Corporation, lyh. CAC. Konetyypin tuotanto aloitettiin vuonna 1939, North American Aviationin tuella. Konetyypin tuotanto päättyi vuonna 1946, 755 koneyksilön valmistuksen jälkeen. Tämän tyypin pohjalta sekä edelleen yhdysvaltalaisen avustuksen tuella, kehitettiin CAC Boomerang.

Konetyyppi on läheistä sukua North American T-6 Texanille, sekä P-64:lle - joka ei saapunut laajamittaisesti tuotantoon. Konetyypin moottori oli 9-sylinterinen ja yksirivinen tähtimoottori, teholtaan 600 hevosvoimaa. Konetyyppi saattoi kantaa erisuuruisia pommeja (max. 2x 227 kg) taikka tulenosoituspanoksia. 2x 7,7 mm konekiväärit saattoivat kuulua puolustusaseistukseen. CAC Wirrawayn enin nopeus oli 350 km/h. 

## Vastaavia verrattavia lentokoneita
*CAC Boomerang
*North American NA-16
*North American T-6 Texan
*North American P-64

## Lähteet
*https://www.airforce.gov.au/community/event-participation/air-force-heritage-aircraft-fleet/ca-16-wirraway
*https://www.t6harvard.com/cac-wirraway/
*https://seapower.navy.gov.au/aircraft/cac-ca-16-wirraway

### Viitteet
Stenstorp

**Stenstorp** on taajama Falköpingin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 1&nbsp;794 asukasta vuonna 2021.

## Kuvia

Stenstorps kyrka Västergötland Sweden 3.JPG|Stenstorpin kirkko
Stenstorp station JvmKDAJ10524.jpg|Stenstorpin rautatieasema 1950-luvulla
Riksväg 46 och vattentornet i Stenstorp 5221.jpg|Vesitorni


## Tunnettuja henkilöitä
* Gustaf Dalén (1869–1937), keksijä
* Peter Karlsson (s. 1969), pöytätennispelaaja

## Lähteet

## Aiheesta muualla
Matt Bishop

**Matt Bishop** (s. 25. joulukuuta 1962) on brittiläinen toimittaja, kirjailija ja PR-johtaja. Bishop on toiminut Formula 1 -talli Aston Martinin viestintäpäällikkönä vuosina 2021–2022. Aiemmin hän toimi McLarenin viestintäpäällikkönä vuosina 2008–2017.

## Lähteet
August Aalto

**August Aalto** (29. elokuuta 1889 Rymättylä – 13. helmikuuta 1992 Turku) oli laivuri, merimies sekä Amerikan ja Neuvostoliiton siirtolainen, joka kuoli Suomen sen hetken vanhimpana miehenä. Aalto tuli kuuluisaksi 1950-luvulla tapahtuneesta oikeusmurhasta. Hänet tuomittiin syylliseksi murhapolton yritykseen ja vakuutuspetokseen, mutta usean vuoden kuluttua ja lukuisten purkuanomusten jälkeen tuomio saatiin purettua. Aalto istui tuomionsa Riihimäen keskusvankilassa. 

## Lähteet
Jörgen Kockin talo

**Jörgen Kockin talo** ( tai *Kockska huset*) on Malmön vanhassakaupungissa sijaitseva 1520-luvulla valmistunut yksityispalatsi, jonka rakennutti pormestari Jörgen Kock. Hänen aikanaan tontti oli nykyistä suurempi ja siinä oli useita lisärakennuksia. Päärakennuksen julkisivu on ajan saatossa kokenut muutoksia kulloisenkin tyylin mukaan. Frans Henrik Kockum peri talon apeltaan vuonna 1825. Hän perusti myöhemmin Kockumsin telakan, minkä vuoksi telakkayhtiö 1960-luvulla rahoitti talon kunnostuksen.
## Kuvia

Jörgen Kocks hus7.jpg|Pohjakerroksen pohjapiirros
Jörgen Kock 1531.jpg|Jörgen Kock
Maria med Jesusbarnet, Jørgen Kocks Hus.jpg|Julkisivun madonnaveistos

## Lähteet

## Aiheesta muualla
Louise Goodman

**Louise Goodman** (s. 1963) on brittiläinen toimittaja ja juontaja. Goodman toimi ITV F1-kanavan varikkotoimittajana vuosina 1997–2008.

Hänestä tuli myös ensimmäinen nainen, joka osallistui Formula 1 -varikkopysähdykseen, kun hän vaihtoi vasemman takarenkaan Tiago Monteiron Midland-autoon ensimmäisellä varikkopysähdyksellä Britannian GP:ssä 2006.

## Yksityiselämä
Goodmanin puoliso oli Minardin urheilujohtaja John Walton, joka kuoli sydänkohtaukseen ennen 2004 Britannian GP:tä.

## Lähteet
John Börjeson

**Johan "John" Laurentius Helenus Börjeson** (30. joulukuuta 1835 Tölö – 29. tammikuuta 1910 Nacka) oli ruotsalainen kuvanveistäjä. Hän toimi professorina Kuninkaallisessa taideakatemiassa vuosina 1886–1907. Börjeson asui vuosina 1867–1876 Roomassa ja 1876–1879 Pariisissa, ja hän otti usein aiheita skandinaavisesta mytologiasta. Hänet tunnetaan myös julkisista muistomerkeistä, kuten Kaarle X Kustaan ratsastajapatsaasta Malmössä. 
## Teoksia

Karl X Gustav.jpg|*[[Kaarle X Kustaa]]*, Malmö
Bronze statue of Norwegian-Danish writer and historian Ludvig Holberg (1684–1754) by Swedish sculptor John Börjeson (1835–1910) unveiled 1884 in Vågsallmenningen, Bergen, Norway (2018-03-16) IMG 8671.jpg|*[[Ludvig Holberg]]*, Bergen
John Börjeson Viktor Rydberg.JPG|*[[Viktor Rydberg]]*, Jönköping
Tagit studenten Helsingborg.jpg|*[[Magnus Stenbock]]*, Helsingborg

## Lähteet

## Aiheesta muualla
Ben Edwards

**Ben Edwards** (s. 20. joulukuuta 1965) on brittiläinen kommentaattori. Edwards on kommentoinut Formula 1, A1 Grand Prix, Superleague Formula ja British Touring Car Championship -kilpailuja.

## Lähteet
Sascha Roos

**Sascha Roos** (s. 16. tammikuuta 1972) on saksalainen urheilutoimittaja. Roos on selostanut Formula 1 -kilpailuja Sky Deutschlandille kaudesta 2013 lähtien.

## Lähteet
Dōshisha-yliopisto

**Dōshisha-yliopisto** () on yksityinen yliopisto Japanin Kiotossa.

Yliopisto on perustettu 1875 nimellä Dōshisha eigakkō. Nykyisin yliopistossa on lähes 27&nbsp;000 opiskelijaa, joista noin 2&nbsp;300 on jatko-opiskelijoita.

## Lähteet

## Aiheesta muualla
Eesti Laul 2024

**Eesti Laul 2024** oli Virossa järjestetty laulukilpailu, jossa valittiin Viron edustaja Eurovision laulukilpailuun 2024. Kilpailu koostui semifinaalista ja finaalista. Kilpailuun lähetettiin 215 ehdotusta, joista mukaan valittiin 20 kappaletta. Kappaleista viisi valittiin suoraan finaaliin. Loput 15 kappaletta kilpailivat semifinaalissa toisista viidestä finaalipaikasta.

Semifinaali kilpailtiin 20. tammikuuta Tarton yliopiston urheiluhallissa Tarttossa. Semifinaalissa ensin yleisö ja raati valitsivat yhdessä kolme kappaletta finaaliin. Tämän jälkeen finaaliin valittiin vielä kaksi kappaletta pelkällä yleisöäänestyksellä. Semifinaalia seurasi keskimäärin 179 000 katsojaa.

Finaali kilpailtiin 17. helmikuuta Tondiraban jäähallissa Tallinnassa. Finaalissa voittaja valittiin kaksikierroksisessa äänestyksessä. Ensimmäisellä kierroksella yleisöäänestäjät ja kansainvälinen raati, johon kuuluivat William Lee Adams, Ole Tøpholm, Anna Sahlene, Julian Gutierrez, Andrew Rogers, Annely Peebo, Henkka Remes, Liam Clark ja Þórunn Lárusdóttir, valitsivat yhdessä kolme kappaletta superfinaaliin. Superfinaalissa voittaja valittiin yksin yleisöäänestyksellä. Kilpailun voitti 5MIINUST & Puuluup kappaleella "(nendest) narkootikumidest ei tea me (küll) midagi". Finaalia seurasi keskimäärin 201 000 katsojaa.

## Tulos
### Semifinaali
Semifinaali kilpailtiin 20. tammikuuta Tartton yliopiston urheiluhallissa Tarttossa.

### Finaali
Finaali kilpailtiin 17. helmikuuta Tondiraban jäähallissa Tallinnassa.

## Lähteet
*

### Viitteet
Eesti Laul 2023

**Eesti Laul 2023** oli Virossa järjestetty laulukilpailu, jossa valittiin Viron edustaja Eurovision laulukilpailuun 2023. Kilpailu koostui kahdesta semifinaalista ja finaalista. Kilpailuun lähetettiin 217 ehdotusta, joista 20 kappaletta valittiin kilpailuun.

Semifinaalit kilpailtiin 12. ja 14. tammikuuta Viimsi Artium -kulttuurikeskuksessa Viimsissä. Kummassakin semifinaalissa kilpaili kymmenen kappaletta, joista ensin raati ja yleisöäänestäjät valitsivat yhdessä neljä kappaletta finaaliin. Tämän jälkeen kummastakin semifinaalista äänestettiin vielä yksi finalisti pelkällä yleisöäänestyksellä. Semifinaalien jälkeen semifinaaleissa karsiutuneiden kappaleiden väliltä valittiin yleisöäänestyksellä vielä kaksi villiä korttia finaaliin.

Finaali kilpailtiin 11. helmikuuta Tondiraban jäähallissa Tallinnassa. Finaali pidettiin kaksikierroksisena. Ensimmäisellä kierroksella yleisöäänestys ja kansainvälinen raati, johon kuuluivat Alma, Birgit Simal, Kat Reinhert, Lucas Gullbing, Deban Aderemi, Matthew Tryba, Anja Roglić, Joe Bennett, Tim Hall, Tomi Saarinen ja Yves Shifferele, valitsivat yhdessä kolme kappaletta superfinaaliin. Superfinaalissa voittaja valittiin yleisöäänestyksellä. Kilpailun voitti Alika kappaleella "Bridges".

## Kilpailun kulku
### Ensimmäinen semifinaali
Ensimmäinen semifinaali kilpailtiin 12. tammikuuta Viimsi Artium -kulttuurikeskuksessa Viimsissä. Semifinaalia seurasi 154 000 katsojaa.

### Toinen semifinaali
Toinen semifinaali kilpailtiin 14. tammikuuta Viimsi Artium -kulttuurikeskuksessa Viimsissä. Semifinaalia seurasi 154 000 katsojaa.

### Villi kortti
Villi kortti -äänestyksellä semifinaaleissa karsiutuneista kappaleista valittiin vielä kaksi finalistia. Villillä kortilla valitut finalistit julkaistiin 16. tammikuuta.

### Finaali
Finaali kilpailtiin 11. helmikuuta Tondiraban jäähallissa Tallinnassa. Finaalia seurasi 184 000 katsojaa.

## Lähteet
*

### Viitteet
Harald Bengelsdorff

**Harald Ludvig Bengelsdorff** (14. elokuuta 1875 Helsinki – 2. joulukuuta 1952 Helsinki) oli suomalainen yritysjohtaja.

## Henkilöhistoria
Bengelsdorffin vanhemmat olivat rovasti Frans Ludvig Bengelsdorff ja Henrika Sofia Sjöblom. Hänen ensimmäinen puolisonsa vuodesta 1899 oli Elin Maria eli Ella Böckerman (k. 1918) ja toinen vuodesta 1921 Emmy Danielsson (k. 1955). Bengelsdorff tuli ylioppilaaksi 1893 ja opiskeli oikeustiedettä, mutta ei suorittanut tutkintoa. Hän oli Suomen Kaupunkien Hypoteekkikassan kamreeri 1895–1918, Metalliteollisuuden Työnantajaliiton asiamies 1918–1927 ja Sähköjohtotyönantajaliiton asiamies 1918–1944. Oy Securitasin toimitusjohtaja Bengelsdorff oli kolmekymmentä vuotta, 1898–1928. Hän oli myös Rautaruukkien tapaturmavakuutusyhtiön asiamies 1897–1905, Konepajain tapaturmavakuutusyhtiön 1897–1905 ja Lasiruukkien tapaturmavakuutusyhtiön vuodesta 1897. Bengelsdorffilla oli lisäksi useita liike-elämän ja muita luottamustehtäviä.

## Julkaisuja
* * Om arbetsgifvares ansvarighet för kroppsskada, som drabbar arbetare*, Helsinki 1898 (15 s.) (suomennettu 1898)
* *Jägarmötet år 1900 den 15 och 16 juni i Helsingfors*, Helsinki 1900 (57 s.) (toim. Harald Bengelsdorff)

## Lähteet
Juho Edvard Airola

**Johan (Juho) Edvard Airola**, sukunimi vuoteen 1906 *Österman* (17. lokakuuta 1869 Maaria – 18. huhtikuuta 1945 Tampere) oli suomalainen insinööri ja höyryveturisuunnittelija.

Airola kävi Turun käsityökoulun ja Turun teollisuuskoulun ja opiskeli sitten Ruotsissa kolme vuotta sekä teki opintomatkoja Ranskaan, Sveitsiin ja Hollantiin. Hän toimi piirtäjänä, konstruktöörinä ja tehdasinsinöörinä eri tehtaissa Turussa ja Tukholmassa kunnes hän sitten tuli Tampereen Pellavatehtaan konepajan palvelukseen. Airola erikoistui veturinsuunnitteluun ja rakentamiseen. Hän oli ensin Pellavatehtaan konepajalla veturitöiden suunnittelijana ja rakennustöiden johtajana kunnes vuonna 1915 hän tuli vastaperustetun Lokomon konepajan palvelukseen. Lokomolla hän työskenteli konepajainsinöörinä veturiosastolla. Airola julkaisi kaksi käsikirjaa *Ammattilaisen opas* ja *Tehdasjärjestelyn suuntaviivoja* sekä toimi teknillisessä oppilaitoksessa tehdasjärjestelyn ja konekustannuslaskennan opettajana.

Juho Edvard Airola on haudattu Kalevankankaan hautausmaalle.

## Julkaisuja
Nimellä *J. E. Airola*:
* *Ammattilaisen opas: mitä pienteollisuuden harjoittajan tulee tietää*. Karisto 1925
* *Tehdasjärjestelyn suuntaviivoja*. Otava 1926

## Lähteet
Seamus Casey

**Seamus Casey** (s. 8. tammikuuta 2004 Miami, Florida, Yhdysvallat) on yhdysvaltalainen jääkiekkoilija. Hänen pelipaikkansa on puolustaja ja hän laukoo oikealta. Casey edustaa NHL-joukkue New Jersey  Devilsia.

Ennen NHL-uraansa Casey pelasi Yhdysvaltain maajoukkueen kehitysohjelmassa ja Michiganin yliopiston joukkueessa. New Jersey Devils varasi hänet toisella kierroksella 46. varausvuorolla .  Casey on pelannut seitsemän NHL:n runkosarjan ottelua. Näissä otteluissa hän on tehnyt kolme maalia ja yhden syötön eli neljä tehopistettä. Tilastot päivitetty 19. lokakuuta 2024.

## Lähteet
Kaarlo Magnus Olander

**Kaarlo Magnus Olander** (18. marraskuuta 1855 Lapinjärvi – 25. tammikuuta 1933 Messukylä) oli suomalainen pappi, joka toimi Messukylän kirkkoherrana 30 vuoden ajan.

Kaarlo Magnus Olander oli talollisten poika. Hän kävi koulun Helsingin alkeisopistossa vuodesta 1871 alkaen, ja ylioppilaaksi hän pääsi 22.5.1880. Tämän jälkeen hän suoritti teologisen erotutkinnon vuonna 1883 ja pastoraalitutkinnon 18.12.1886. Olander meni naimisiin vuonna 1885 uusikaarlepyyläisen Berta Olivia Häggblomin kanssa. Bärtan isä oli varakonsuli Alfred Gabriel Häggblom, joka oli perustaja Nygårds Ölbryggeri -panimossa.

## Pappina
Papiksi hänet vihittiin 18.1.1884, jonka jälkeen hänet määrättiin Loviisan kirkkoherran apulaiseksi. Tämän jälkeen hän toimi Sipoon ja Porvoon vt. kappalaisena. Anjalan kirkkoherraksi hänet nimettiin 1.5.1892 ja Messukylän kirkkoherraksi 20.10.1903. Lisäksi hän toimi Tampereen rovastikunnan lääninrovastina 5.7.1916 alkaen.

## Alkoholistiparantolan johtajana
Olander oli myös Alkoholistiparantola Turvan palveluksessa. Hän oli ensimmäinen johtaja Orimattilan Sommarnäsin kartanoon perustetussa juopposairaiden laitoksessa 1.1.1889-1.4.1892. Vuonna 1890 hän teki ulkomaanmatkan tutustuakseen vastaaviin laitoksiin ja niiden hoitotapoihin. Suurena epäkohtana uudessa hoitolaitoksessa oli, että siellä ei ollut omaa maanviljelystä. Olander onnistui hankkimaan vuoden 1890 lopulla Huvitus-nimisen tilan Yläneellä, missä oli myös omaa maanviljelystä. Helmikuussa 1891 parantola henkilökuntineen ja hoidokkeineen muutti uuteen paikkaan.

## Lähteet
Musha

**Musha** () tarkoittaa Palestiinan ottomaani- ja brittihallinnon aikaista viljelymaan yhteisomistusta, joka oli voimassa ennen Israelin nykyvaltion muodostumista vuodesta 1858 vuoteen 1946. Se perustui Osmanien valtakunnan maalakiin vuodelta 1858. Huomattavat suvut voivat pitää maaomistusta enintään yhdeksän vuotta, mutta sen jälkeen maa oli luovutettava mushaan. Näyttää siltä, että vuonna 1900 mushaan kuului 70 prosenttia maista, mutta vuonna 1946 enää vain 20 prosenttia.

## Katso myös
*Kibbutsi

## Lähteet
Orri Óskarsson

**Orri Steinn Óskarsson** (s. 29. elokuuta 2004 Reykjavík) on islantilainen jalkapalloilija. Hän on pelipaikaltaan hyökkääjä. Hän edustaa Espanjan La Ligassa pelaavaa Real Sociedadia. Hän on pelannut Islannin A-maajoukkueessa vuodesta 2023.

Orri edusti kotimaassaan Gróttaa ja siirtyi vuonna 2020 Tanskaan FC Kööpenhaminan junioreihin. Hän pelasi ensimmäisen liigaottelunsa FC Kööpenhaminan edustusjoukkueessa toukokuussa 2022. Vuoden 2023 alkupuoliskolla hän pelasi lainalla toisen sarjatason Sønderjyskessä. Hän pelasi FC Kööpenhaminassa kaikkiaan 38 superliigaottelua ja teki niissä 15 maalia. Mestarien liigassa hän pelasi kahdeksan ottelua. Hän siirtyi elokuun 2024 lopulla espanjalaisseura Real Sociedadiin. Hän teki viidennessä La Liga -ottelussaan Valenciaa vastaan kaksi maalia tultuaan vaihdosta kentälle 61. peliminuutilla.

Orri on pelannut useissa Islannin nuorisomaajoukkueissa alle 15-vuotiaista alle 21-vuotiaisiin. Hän pelasi Islannin A-maajoukkueessa ensimmäisen kerran syyskuussa 2023 EM-karsintaotteluissa Luxemburgia sekä Bosnia ja Hertsegovinaa vastaan. Hän on pelannut lokakuun 2024 puoliväliin mennessä 12 A-maaottelua, joissa hän on ollut seitsemän kertaa avauskokoonpanossa. Hän on tehnyt A-maaotteluissaan neljä maalia: lokakuussa 2023 EM-karsintaottelussa Luxemburgia, marraskuussa 2023 EM-karsintaottelussa Slovakiaa, syyskuussa 2024 Kansojen liigan ottelussa Montenegroa sekä lokakuussa 2024 Kansojen liigan ottelussa Turkkia vastaan.

## Lähteet
La Fare-en-Champsaur

**La Fare-en-Champsaur** on kunta eteläisessä Ranskassa Hautes-Alpesin departementissa Provence-Alpit-Rivieran alueella. Se sijaitsee Dracjoen varrella, varrella, noin 17 kilometriä Gapin kaupungista pohjoiseen.

Notre-Dame de Bois-Vert on alkujaan 1500-luvulla rakennettu kappeli, jonka Lesdiguièresin herran sotilaat tuhosivat vuonna 1575. Kappeli rakennettiin uudelleen 1600-luvun lopussa ja se entisöitiin vuosina 1840 ja 1925. Kunnan kautta kulkee Napoleonin kulkema reitti Route Napoléon.

## Lähteet

## Aiheesta muualla
Smash into Pieces

**Smash into Pieces** on ruotsalainen rockyhtye, joka on perustettu Örebrossa vuonna 2008. Yhtye on julkaissut seitsemän studioalbumia ja kilpaillut Ruotsin Melodifestivalen-kilpailussa kahdesti hakien euroviisupaikkaa. Vuoden 2023 kilpailussa yhtye pääsi finaaliin ja sijoittui kolmanneksi kappaleella ”Six Feet Under”. Seuraavana vuonna yhtye haki jälleen euroviisupaikkaa Melodifestivalen 2024 -laulukilpailussa. ”Heroes Are Calling” -kappaleella yhtye sijoittui jälleen kolmanneksi finaalissa. Yhtye osallistuu Melodifestivalen 2026 -kilpailuun kappaleellaan ”Hollow” ja sijoittui finaalissa neljänneksi.

## Jäsenet
### Nykyiset
* Chris Adam Hedman Sörbye – laulu (2008–)
* Benjamin Jennebo – kitara (2008–)
* The Apocalypse DJ – rummut (2015–)
* Per Bergquist – kitara (2008–)

### Entiset
* Isak Snow – rummut (2008–2015)
* Viktor Vidlund – basso (2008–2017)

## Diskografia
### Studioalbumit
* *Unbreakable* (2013)
* *The Apocalypse DJ* (2015)
* *Rise and Shine* (2017)
* *Evolver* (2018)
* *Arcadia* (2020)
* *A New Horizon* (2021)
* *Disconnect* (2022)
* *Ghost Code* (2024)
* *Armaheaven* (2025)

### EP:t
* *VR* (2021)
* *Throne* (2022)

## Lähteet

## Aiheesta muualla

*
Takotsubokardiomyopatia

**Takotsubokardiomyopatia** on sydänsairaus, joka nimetty japanilaisten mustekalojen pyyntiruukkujen (tako tsubo) mukaan. Sairauden alkuvaiheessa sydämen vasen kammio muistuttaa näitä pyyntiruukkuja. Oireet esimerkiksi sydänsähkökäyrässä eli EKG:ssä ja verikokeissa muistuttavat sydäninfarktia ja ne vaativat välitöntä hoitoa. Sydämen varjoainetutkimuksessa ei kuitenkaan todeta tukkeutunutta sepelvatimoa. Oireet alkavat usein voimakkaan tunnejärkytyksen yhteydessä tai sen jälkeen. Tästä syystä puhutaan myös  "särkyneen sydämen oireyhtymästä". Runsaalla adrenaliinin ja muiden stressihormonien erittymisen epäillään laukaisevan sairauden. Yleisemmin takotsubokardiomyopatiaa todetaan vaihdevuosi-iän ylittäneillä naisilla. Oireet tulevat usein tunnejärkytyksen tai voimakkaan fyysisen rasituksen yhteydessä. Oireita voivat olla hengenahdistus (hengityksen salpautuminen), pahoinvointi ja tajunnan hetkellinen menettäminen. Oireiden perusteella tilaa on vaikea erottaa sydäninfarktista. Tutkimuksissa sydänsähkökäyrässä eli EKG:ssä ja sydänlihasvaurion merkkiainetutkimuksissa on sydäninfarktiin sopivia muutoksia. Sepelvaltimoiden varjoainekuvaksessa ei kuitenkaan todeta sydäninfarktia. Sydämen vasemman kammion pyöristyminen ruukkumaiseen muotoon todetaan varjoainekuvauksessa tai ultraäänitutkimuksessa. Sairaalassa annettava sydänlääkitys parantaa tilanteen parin vuorokauden sisällä ja potilas pääsee kotiutumaan. Liikehäiriöt sydämen seinämässä voivat kestää pari viikkoa. Sydän todetaan parantuneeksi ultraäänitutkimuksessa noin neljän viikon kuluttua.

Takotsubokardiomyopatian aiheuttamaa sydämen vajaatoimintaa hoidetaan sairaalassa olon ajan beetasalpaajalääkityksellä.  Antikoagulaatiohoidolla estetään sydämen sisälle muodostuvia verihyytymiä, kunnes sydän on toipunut. ACE-estäjiä tai ATR-salpaajia käytetään usein sairaalavaiheessa. Näistä on hyötyä myös pidempiaikaisessa käytössä.

## Katso myös

* Kardiomyopatia

## Lähteet
Viinintuotanto Argentiinassa

Argentiinan viinintuotanto on keskittynyt länteen korkeahkolle alueelle, jopa vuoristoon. Mendoza on tunnetuin viinipaikkakunta, ja sen päätuote on perinteisesti Malbec-punaviinirypäle, jonka tuotannosta maa kattaa kokonaista kolme neljännestä maailmasta. San Juan Mendozan pohjoispuolella on maan toiseksi suurin viinimaakunta; siitä pohjoiseen on vielä viinien kannalta merkittävä La Riojan ylänköalue sekä Salta, jossa viinirypälettä kasvatetaan jopa yli kolmen kilometrin korkeudessa. Juuri pohjoisen täyteläisiä viinejä on suositeltu grilliruokien kanssa nautittavaksi. Malbecin lisäksi Argentiina tuottaa Bonarda-rypälettä, joka on perinteinen eteläamerikkalainen lajike. Tuontilajikkeista ovat saaneet jalansijaa myös Cabernet Sauvignon, laadukkaaksi arvioitu Cabernet Franc. Myös Merlot ja Tempranillo ovat käytössä. Viileämmällä Patagonian alueella Neuquéssa ja Rio Negrossassa tuotetaan esimerkiksi Pinot Noir -viiniä. Valkoviineistä Argentiinan oma lajike on Torrontés.

Argentiinan viinikulttuurin historian katsotaan alkavan espanjalaisten tulosta, mutta varsinaisesti vasta kristilliset lähetyssaarnaajat toivat viiniköynnöstä viljeltäväksi maahan. He tulivat Mendozaan lännestä Chilen kautta johtajanaan pappi Juan Cedrón vuonna 1556. Jo silloin tarkoituksena oli kolonialismi, siirtomaa-ajattelu, halu tyydyttää lähinnä Espanjan ja Portugalin viinitarpeita. Vuonna 1739 laskettiin Mendozassa olevan 122 viinitarhaa. Seuraavalla vuosisadalla maan viinitarhojen lukumäärä katsottiin tuhatlukuiseksi. Ranskalainen agrologi Miguel Aimé Pouget oli tiettävästi ensimmäinen Malbec-viinin tuottaja 1800-luvun lopulla. Argentiinan presidentti Julio Roca rakennutti rautatien Mendozasta Buenos Airesiin samoihin aikoihin, ja tämä helpotti viinin vientiä ratkaisevasti. Kansallinen viininviljelykeskus perustettiin 1905.

## Lähteet
Pot-au-feu

**Pot-au-feu** ([pɔtofø], ) on ranskalainen ruokalaji, jossa lihaa ja vihanneksia keitetään hitaasti yhdessä. Se tarjoillaan yleensä kahtena ruokalajina: ensin liemi (*bouillon*) ja sitten keitetty liha (*bouilli*) ja vihannekset. Ruoasta on lukuisia alueellisia muunnoksia eri puolilla Ranskaa. Liha on yleensä naudanlihaa, mutta myös sianlihaa, kanaa ja makkaroita käytetään.

## Resepti

Pot-au-feun pääraaka-aine on liha, ja yleensä naudanliha. Luulliset, paljon sidekudosta sisältävät palat tuottavat parempaa lientä, kun taas mureampi, luuton liha on parempaa syötävää keittolihana. Isoja pot-au-feu -annoksia valmistettaessa käytetään siksi usein useampia ruhon osia. Paul Bocusen reseptissä käytettiin jopa kuutta eri osaa: lapaa, rintalihaa, välikyljystä, häränhäntää, luista kylkeä, ja potkaa. Joissain resepteissä pataan lisätään ydinluu, tai naudanmaksaa liemen kirkastamiseksi.

Käytetyt vihannekset vaihtelevat, mutta lähes kaikissa resepteissä on porkkanaa, purjoa, sipulia ja nauriita. Muita yleisiä vihanneksia ovat perunat, lehtiselleri, muut juurekset ja kaali. Mausteena käytetään suolaa ja mustapippuria sekä niiden lisäksi yleensä myös laakerinlehdistä, timjamista ja persiljasta tehtyä bouquet garnia. Joskus käytetään sipuliin pisteltyjä mausteneilikoita.

Liha kypsennetään hitaasti keittäen. Jos käytetään mureampia ruhon osia, ne lisätään vasta kypsennyksen loppuvaiheessa. Kun liha on kypsää, se otetaan erilleen ja liemi siivilöidään. Vihannekset voidaan lisätä joko kaikki yhdellä kertaa tai kahdessa erässä, jolloin liemeen käytetyt ylikypsät vihannekset heitetään pois ja syötäväksi tarkoitetut vihannekset keitetään erikseen saadussa liemessä.

## Tarjoilu
Pot-au-feu syödään yleensä kahtena ruokalajina. Ensin tarjoillaan liemi, joka syödään leivän kanssa. Tämän jälkeen tarjoillaan paloiteltu keittoliha, josta luut on erotettu, sekä keitetyt vihannekset. Niiden kanssa tarjotaan karkeaa suolaa ja usein kirpeän makuisia lisäkkeitä kuten kapriksia, maustekurkkuja, sinappia ja raastettua piparjuurta sekä mahdollisesti jotain kastiketta.

Ranskalainen kirjailija ja herkkusuu Jean Anthelme Brillat-Savarin vastusti tarjoilemista kahtena ruokalajina ja suositteli, että pot-au-feusta nautittaisiin vain lihaliemi. Kirjassaan *Physiologie du goût* () hän toteaa: ”keittojäännös [*bouilli*] on mauttomaksi tehtyä lihaa”.

## Merkitys
*The Oxford Companion to Food* kutsuu pot-au-feuta ”ranskalaisen keittiön symboliksi ja kokonaiseksi ateriaksi itsessään”. ''National Geographic''-lehti on nimittänyt sitä ”Ranskan kansallisruoaksi”. 

*Dictionnaire de l'Académie française* sanoo termin *pot-au-feu* juontuvan 1600-luvulle. Vuonna 1600 kuningas Henrik IV julisti: ”Minun kuningaskunnassani ei pidä olla yhtäkään talonpoikaa, jolla ei ole kanaa pataansa pantavaksi.” Yhdessä padassa keitetyt keitot ja muhennokset olivat ranskalaisen keittiön perusruokaa, ja *poule-au-pot* (”kana padassa”) muistuttaa reseptiltään pot-au-feuta.

## Lähteet

## Aiheesta muualla
Musta iberiansika

**Musta iberiansika** on Espanjassa ja Portugalin Alentejon maakunnassa kehitetty tai kehittynyt kesysikarotu (*Sus domesticus*), joka on alueella kehittynyt. Portugalissa sitä kutsutaan nimellä *alentejonsika*. Tämä on erkaantunut kesysiasta oletettavasti neoliittikaudella, jolloin sikaa alettiin kesyttää ihmisen kotieläimeksi. Se on Välimeren alueen sikatyypeistä runsaslukuisin ja sitä on geneettisesti tutkittu. Ne elävät osittain puolivillinä alueillaan lukuun ottamatta porsitusaikaa, ja ovat karjankasvattajien omistuksessa. Ne syövät pääasiassa tammien terhoja sekä niittyheinää ja saattavat saavuttaa noin 170 kilon painon. Iberiansian karvoitus on tummanharmaa tai musta. 

"Iberico-porsaan" liha on tummaa, marmorimaista ja maultaan arvostettua. Sen rasvasta on 60 prosenttia oleiinihappoa, joka on osittain tyydyttämätön rasvahappo, mitä käytetään terveellisyysmainonnassa.

## Lähteet